**………sz. napirend**

***E L Ő T E R J E S Z T É S***

**a Budapest Főváros II. Kerületi Önkormányzat Képviselő-testülete részére a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020. (XI.13.) normatív utasítása alapján**

# 2020. november

**Tárgy:** A 2020. évi „Fogadj Örökbe egy közterületet” pályázat kiírásának módosítása

**Készítette:** ………………………………………….

Pogány Norbert

környezetvédelmi osztályvezető s.k.

**Egyeztetve:** …………………………………………

Viziné dr. Magyarosi Szilvia

aljegyző

**Látta:** ………………………………………….

dr. Szalai Tibor

jegyző

…………………………………………

dr. Silye Tamás

jegyzői igazgató

*Nyílt anyag!*

**Tisztelt Képviselő-testület!**

A Képviselő-testület a 2020. június 25. napján tartott rendes ülésén a 171/2020. (VI.25.) határozatával döntött a „Fogadj örökbe egy közterületet” elnevezésű pályázat kiírásáról, mely kiírás a 209/2020.(VII.07.) határozattal módosításra került.

A Hatósági Igazgatóság Környezetvédelmi Osztályához a nyertes pályázók részéről megkeresés érkezett az elszámolási határidő meghosszabbítása tekintetében, mivel a veszélyhelyzet 478/2020.(XI.3.) Korm. rendelettel történő ismételt kihirdetése ezt jelentős mértékben megnehezítette.

Az eredeti kiírásban az szerepel, hogy *„****a pénzügyi elszámolás*** *és a**fotóval (akár online formában küldhető digitális képpel) illusztrált* ***szakmai beszámoló benyújtási határideje: legkésőbb 2020. november 30.”***

A jelenlegi járványhelyzetre tekintettel az elszámolási időszak meghosszabbítása indokolt 2020. december 31. napjáig bezárólag.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. november 13. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020.(XI.13.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

**Határozati javaslat**

# amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020. (XI.13.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a Budapest Főváros II. Kerületi Önkormányzat Képviselő-testület által 171/2020.(VI.25.) határozattal elfogadott és 209/2020.(VII.07.) határozattal módosított pályázati kiírásának „Elszámolással kapcsolatos legfontosabb tudnivalók” címszó alatti első bekezdésben szereplő elszámolási határidőt az alábbiak szerint módosítja:

„A pályázat kiírója előzetesen felhívja a figyelmet arra, hogy **a pénzügyi elszámolás** és afotóval (akár online formában küldhető digitális képpel) illusztrált **szakmai beszámoló benyújtási határideje: legkésőbb 2020. december 31.”**

Felelős: Polgármester

Határidő: 2020. december 31.

Budapest, 2020. november 30.

Őrsi Gergely

Polgármester